Димитър Спасов
Дар от сърце

chitanka.info

Свети кротката светулка.

Трепкат палави звезди.

Щурчо с писана гъдулка

чудна песничка реди.

Край притихналата нива

с изкласилите жита

спря се мравка работлива

да послуша песента.

— Щурчо има дар чудесен! —

рече Мравката добра.

И от неговата песен

бодра вкъщи се прибра.

Тя от раклата извади

нова ризка от кенар.

И от все сърце я даде

на щурчето гъдулар.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.